ועדת הכספים, כנסת 18, פרוטוקול מספר 875, 2011-11-01 13:45

משה גפני: אני מתכבד לפתוח את ישיבת ועדת הכספים.

משה גפני: על סדר היום שינויים בתקציב לשנת 2011.

משה גפני: פנייה מספר 432 – משרד ראש הממשלה, משרד התיירות דחינו כמה פעמים את הנושא של תקציב התיירות.

משה גפני: יש כאן תקציב גדול של 290 מיליון שקלים לקידום תחום התיירות בירושלים.

משה גפני: היות שמדובר בסכום גדול, ביקשנו אדוני המנכ"ל שאתה תבוא להסביר לנו את הפנייה הזאת כדי שנדע על מה מדובר וכדי שנוכל לאשר אותה.

נועז בר-ניר: אני רוצה לציין שזאת הרשאה רב שנתית להתחייב.

נועז בר-ניר: שימו לב שמדובר על תקציב משרד ראש הממשלה שהמשמעות שלו העברת כספים ממשרד ראש הממשלה לרשות לפיתוח ירושלים בנושא תיירות ולא רק תיירות אלא יש שם עוד כמה דברים חוץ מתיירות.

נועז בר-ניר: מאחר שהנושא העיקרי הוא תיירות, התבקשתי לבוא ולהסביר אותו.

נועז בר-ניר: משרד התיירות ועיריית ירושלים גיבשו תוכנית חמש שנתית – היא התחילה עוד קודם – כאשר כרגע מדובר על 2012 עד 2016.

נועז בר-ניר: מדובר בתוכנית למימוש הפוטנציאל התיירותי בירושלים.

נועז בר-ניר: מדובר בהסכם שמתחדש מדי שנה אבל הראייה שלו היא רב שנתית.

נועז בר-ניר: בהסכם והפעילות התיירותית בירושלים, אנחנו נוגעים בשמונה נקודות.

נועז בר-ניר: מדובר על שיווק ירושלים לתיירות פנים, הכי חשוב שיווק ירושלים לתיירות חוץ, קיום אירועים תיירותיים בעיר ירושלים, תמיכת הממשלה – תמיכה משמעותית – בתשתיות תיירותיות ציבוריות בירושלים.

נועז בר-ניר: אני לא יודע אם אתם יודעים, שנת 2010 הייתה שנת שיא של כל הזמנים בתיירות לישראל.

נועז בר-ניר: מי שמכם מבקר בכותל, ואני בטוח שהרבה מכם מבקרים, בכלל בעיר העתיקה ובכלל בירושלים, רואה שהעיר מפוצצת בתיירים.

נועז בר-ניר: צריכים לשפר מאוד את התשתיות ואת הנגישות.

משה גפני: כמה כסף מתוך ה-290 מיליון מיועד לתיירות?

נועז בר-ניר: כמה התשתיות?

משה גפני: אמרת שלא הכול תיירות.

נועז בר-ניר: אתה מדבר עכשיו על הסך הכול.

משה גפני: כן, אמרת שלא כל ה-290 מיליון מיועדים לתיירות.

נועז בר-ניר: 145 מיליון שקלים.

משה גפני: למה הולך היתר?

נועז בר-ניר: אני יכול לומר לכם.

נועז בר-ניר: פעולות החיזוק לקידום מעמדה של ירושלים בתחום הביו-טכנולוגיה וכל מיני צעדים משלימים לפיתוח כלכלי.

משה גפני: מי הרפרנט?

נועז בר-ניר: יש לי את החלטת הממשלה ממנה אני יכול להקריא.

נועז בר-ניר: קידום הקמת מעונות סטודנטים, עיר אקדמיה, פעולות למשיכת אוכלוסייה יצרנית, מתחם מנורה, כל מיני דברים מהסוג הזה.

נועז בר-ניר: שוב, זה על פי החלטת הממשלה.

נועז בר-ניר: אני יכול לתת לכם בעיקר פירוט בתחום התיירות.

נועז בר-ניר: אני מכיר את כל התוכנית כי זה נעשה גם בראייה תיירותית כוללת וגם בראיית ירושלים כוללת.

נועז בר-ניר: לכן אני יכול לתת את המידע הזה, אבל עדיף שתקבלו אותו ממשרד האוצר.

נועז בר-ניר: ארבעה תחומים נוספים שהם מאוד חשובים וקריטיים כאן בהסכם בתחום התיירות הם לתת מענקי השקעה לבניית בתי מלון בירושלים.

נועז בר-ניר: ירושלים וסובב כינרת, אלה האזורים בהם קיים כיום המחסור הכי גדול בחדרי מלון מבחינת הצפי להתפתחות תיירותית בכמה השנים הקרובות.

נועז בר-ניר: אנחנו מעריכים שבשנת 2015 נגיע לחמישה מיליון תיירים מול שלושה וחצי מיליון היום, דבר שמצריך הקמה של 18 אלף חדרי מלון ברחבי הארץ, מתוכם 9,000 באזור ירושלים.

נועז בר-ניר: בתקציבים האלה יש מענקי השקעה בשיעור של 28 אחוזים לבניית בתי מלון בירושלים.

נועז בר-ניר: דרך אגב, בכל הארץ מענקי ההשקעה הם עשרים אחוזים, באזורי עדיפות לאומית, ובירושלים הם 28 אחוזים.

נועז בר-ניר: עד כדי כך אנחנו לחוצים שם כדי שייבנו בתי מלון ויעשו זאת כמה שיותר מהר.

נועז בר-ניר: בנוסף, ההסכם כולל פעולות נוספות למדיניות תכנון תיירותית בירושלים כדי לאפשר תוספת של חדרי מלון, שמירה על איכות המוצר התיירותי וכל הנושא של הסרת חסמים בעיקר באזור אגן העיר העתיקה.

נועז בר-ניר: היום יש בעיות קשות מאוד של נגישות וגם זה מצריך הרבה מאוד השקעות כדי שמספר התיירים והישראלים שמבקרים בעיר העתיקה ומבקרים בכותל יוכלו לטייל.

משה גפני: תודה.

משה גפני: מי הרפרנט של הפנייה הזאת?

קריאה: התקציב יושב במשרד ראש הממשלה.

משה גפני: מי יכול להסביר לי את החלק הלא תיירותי?

אורי גבע: צוות פנים באגף תקציבים.

אורי גבע: הם לא נמצאים כאן כרגע.

משה גפני: מה עושים?

משה גפני: דחיתי את זה כבר הרבה פעמים.

משה גפני: חבר הכנסת מג'אדלה, אני רוצה להציע הצעה.

משה גפני: אני דחיתי את זה הרבה פעמים.

משה גפני: הכסף הזה דחוף.

גאלב מג'אדלה: דחית את זה עניינית ולא סתם.

משה גפני: עניינית.

משה גפני: לא לכל פנייה מביאים את מנכ"ל המשרד.

משה גפני: יש פניות גדולות שאני מביא את המנכ"ל.

משה גפני: הרפרנט היה בישיבות הקודמות.

משה גפני: רק עכשיו אני יודע מהמנכ"ל את הפירוט המדויק.

משה גפני: אני מציע שאנחנו נאשר את הפנייה הזאת ואני אגיש רביזיה ואבקש שהרפרנט יסביר לנו ולא במסגרת הישיבה.

משה גפני: אני רוצה להבין מה זה להעביר אנשים יצרניים לירושלים ולמי הכוונה.

משה גפני: ערבים למשל הם יצרנים?

גאלב מג'אדלה: כן.

משה גפני: אנחנו מצביעים.

משה גפני: ה צ ב ע ה פנייה מספר 432 – אושרה פה אחד אני מגיש רביזיה.

משה גפני: אני מבקש שהרפרנט ידבר אתי.

משה גפני: אני אבדוק מהי החברה היצרנית עליה מדובר בממשלת הליכוד שקיבלה החלטה.

משה גפני: אני אבדוק מי בחברה לא יצרן.

משה גפני: אמרת שהערבים הם יצרנים.

גאלב מג'אדלה: גם החרדים יצרנים.

משה גפני: אני לא יודע.

משה גפני: תודה רבה, אני מודה לך.

אמנון כהן: יישר כוח, אדוני המנכ"ל.

משה גפני: פניות מספר 454 ו-455 –

רועי כפיר: הפנייה נועדה לתקצוב סך של מיליון שקלים למימון בינוי מוקד לרפואה דחופה בעיר ערד.

משה גפני: אנחנו מצביעים.

משה גפני: ה צ ב ע ה פניות מספר 454 ו-455 – אושרו פה אחד פנייה מספר 466 – המשרד לביטחון פנים את תדעי לענות לי על הגמלאות?

משה גפני: על גמלאי המשטרה?

אנסטסיה סורוקינה: נמצאים כאן נציגי משטרת ישראל.

משה גפני: מי יודע להסביר לי מה קורה עם הגמלאות?

משה גפני: מה קורה עם גמלאי המשטרה?

משה גפני: למה זה לא נגמר?

משה גפני: קיבלתי מכתב ממנכ"ל המשרד לביטחון פנים וקיבלתי מכתב מגמלאי המשטרה.

משה גפני: למה לא נגמר הנושא שלהם ומתי הוא ייגמר?

אנסטסיה סורוקינה: זה נושא שנמצא בדיונים.

משה גפני: אבל היה כאן השר לביטחון פנים והיה מדובר על כך שהבעיה הזאת תיפתר.

משה גפני: למה זה לא נפתר?

משה גפני: אנחנו מצביעים על אישור פנייה מספר 466.

משה גפני: ה צ ב ע ה פנייה מספר 466 – אושרה פה אחד את הפנייה השנייה של המשרד לביטחון פנים נשאיר לישיבה בה תגידו לי מה קורה עם הגמלאים.

משה גפני: פניות מספר 544 ו-545 – משרד התיירות

קרן שפר: הפנייה נועדה להעביר סכום של עשרים מיליון שקלים לתקציב השיווק של משרד התיירות במסגרת סיכום תקציב 2011-2012.

קרן שפר: בנוסף יש כאן העברה של חצי מיליון שקלים למרכז הארצי למקומות הקדושים.

משה גפני: עבור מה?

קרן שפר: אחזקה שוטפת של 147 אתרים קדושים.

משה גפני: אנחנו מצביעים.

משה גפני: ה צ ב ע ה פניות מספר 544 ו-545 – אושרו פה אחד פניות מספר 551 ו-552 -

אורי גבע: הפנייה נועדה להעברת שלושה מיליוני שקלים להקמת מערכת ממוחשבת לתוכניות העבודה במשרדי הממשלה.

משה גפני: מה זאת המערכת הזאת?

אורי גבע: לאחרונה התחילה פעילות של מסירת תוכניות עבודה רב שנתיות במשרדי הממשלה.

אורי גבע: מי שמנהל את זה ומלווה את זה, זה אגף לתכנון מדיניות במשרד ראש הממשלה בראשית אודי פרוור.

אורי גבע: מה שעושים כאן, בעצם מקימים מערכת שעוזרת לך לעקוב אחרי היישום של תוכניות העבודה בהתאם לאופן שנקבע על ידי המשרדים.

משה גפני: של איזה אגף זה במשרד?

אורי גבע: אגף לתכנון מדיניות.

משה גפני: לאיזה אגף זה, זה לאגף התקציבים?

משה גפני: אגף החשב הכללי?

משה גפני: לאגף שוק ההון?

משה גפני: למי זה שייך?

אורי גבע: לכל משרדי הממשלה.

משה גפני: מי אחראי על זה?

אורי גבע: משרד ראש הממשלה.

משה גפני: אנחנו מצביעים.

משה גפני: ה צ ב ע ה פניות מספר 551 ו-552 – אושרו פה אחד פניות מספר 553 עד 555 -

אורי גבע: הפנייה הזו נועדה לתקציב בית הנשיא בכמה נושאים.

אורי גבע: ראשית, תקציב הבינוי והשיפוץ בבניין, 100 אלף שקלים.

אורי גבע: מעבר לזה מוסיפים תוספת לתקציב התפעול של הנשיא וזה בהתאם לביצוע בפועל.

אורי גבע: ממגנים את דירת הנשיא, תוספת של חצי מיליון שקלים.

אורי גבע: מעבירים מאה אלף שקלים.

משה גפני: הם טוענים שהבניין ישן ויש בו נזילות.

אורי גבע: אני הייתי שם כבר לפני שנתיים ואכן זה כך.

משה גפני: צריך לאשר את זה, אבל אני רואה שזה לתפעול.

משה גפני: אני רואה שיש כאן כסף לתפעול.

משה גפני: אתמול שמעתי את הנשיא מדבר במליאת הכנסת והוא מדבר על כך שצריך לעודד את החרדים לצאת לעבודה.

משה גפני: אני רוצה לדעת כמה עובדים חרדים יש בבית הנשיא.

משה גפני: כשהנשיא אומר שצריך לעודד חרדים לצאת לעבודה, נאה דורש ונאה מקיים.

גאלב מג'אדלה: צדקה מתחילה בבית.

משה גפני: בדיוק.

משה גפני: זה המשפט.

משה גפני: כמה עובדים חרדים מועסקים בבית הנשיא?

משה גפני: אני אאשר את הפנייה אבל בתנאי שאתה תמסור לי עד יום חמישי כמה עובדים חרדים מועסקים בבית הנשיא, וזה בעקבות נאומו של נשיא המדינה בפתיחת מושב הכנסת.

משה גפני: הוא דיבר על עובדים חרדים ולא על ערבים.

גאלב מג'אדלה: כמה עובדים חרדים בצוות כוח אדם בבית הנשיא וכמה מהעובדים הם חרדים.

משה גפני: אני בעד לאשר אבל זה בכפוף לכך שבתוך יומיים אני אקבל תשובה מוסמכת האומרת כמה עובדים חרדים מועסקים בבית הנשיא וזה בעקבות נאומו של נשיא המדינה אתמול.

משה גפני: כפי שאמרת, צדקה מתחילה בבית.

משה גפני: אמר חבר הכנסת מג'אדלה, וזה כמובן חל גם על נשיא המדינה, שצדקה מתחילה בבית.

משה גפני: אנחנו מצביעים.

משה גפני: ה צ ב ע ה פניות מספר 553 עד 555 – אושרה פה אחד הוא אומר שתוך יומיים הוא ימסור את הנתון.

משה גפני: אם אפשר, בכתב.

גאלב מג'אדלה: השאלה אם הוא יקבל תשובה.

משה גפני: פנייה מספר 556 - אנחנו מדלגים על הפנייה.

משה גפני: פנייה מספר 560 -

דוד שטיינמץ: מדובר כאן בשינויים פנימיים במשרד התעשייה שבין היתר זה תקצוב הכשרות מקצועיות למבוגרים שזה כמעט עשרה מיליון שקלים, תקצוב בתי הספר המקצועיים לנוער בשבעה מיליון שקלים, תקצוב מערך הסעות של התלמידים בבתי הספר בשלושה מיליון שקלים, תקצוב שתי פנימיות לחרדים המתוקצבות על ידי משרד התעשייה בסך שלושה וחצי מיליון שקלים ותקצוב ההוצאות התפעוליות של האגף לשילוב אנשים עם מוגבלויות.

משה גפני: אנחנו מצביעים.

משה גפני: ה צ ב ע ה פנייה מספר 560 – אושרה פה אחד כאשר מר שטיינמץ מסביר לי, אני נזכר שהוא ממשרד התמ"ת ואז אני נזכר במעונות.

משה גפני: כשאני נזכר במעונות, אני מקבל חלחלה.

משה גפני: זה הדבר הכי נורא במדינה.

משה גפני: תשאל כל אימא והיא תגיד לך.

משה גפני: פנייה מספר 565 -

דוד שטיינמץ: מדובר כאן בתקצוב בהרשאה להתחייב של כ-76 מיליון שקלים עבור הפעלת מרכזי הכוון לאוכלוסיות הבדואים בדרום, מתוקף החלטת ממשלה מספר 3708, ועוד 37.5 מיליון שקלים עבור הפעלת מרכזי הכוון לאוכלוסיית המיעוטים, מתוקף החלטת ממשלה מספר 1539, ותקצוב של מיליון וחצי שקלים עבור תקצוב פתיחת שלוש כיתות מקצועיות לנוער החרדי.

משה גפני: עכשיו תגיד לי, היות שאני לא יודע בדיוק מתמטיקה, כמה לבדואים?

דוד שטיינמץ: לבדואים, 75 מיליון שקלים.

משה גפני: כמה ביחד?

דוד שטיינמץ: לבדואים ולמיעוטים?

משה גפני: כן.

דוד שטיינמץ: שניהם ביחד, כ-113 מיליון שקלים.

משה גפני: לבדואים ולערבים.

משה גפני: כמה לחרדים?

גאלב מג'אדלה: פחות.

גאלב מג'אדלה: תמיד זה פחות.

משה גפני: מיליון וחצי שקלים.

דוד שטיינמץ: אלה ההחלטות שהתקבלו.

משה גפני: אין לי טענות אבל אני רוצה שנדע.

משה גפני: זאת אומרת, 113 מיליון שקלים לבדואים ולערבים ומיליון וחצי לחרדים.

משה גפני: אנחנו מצביעים.

משה גפני: ה צ ב ע ה פנייה מספר 565 – אושרה פה אחד זאת ממשלת הליכוד.

משה גפני: הפנייה אושרה.

משה גפני: פניות מספר 566 עד 568 - אנחנו עוברים הלאה.

גאלב מג'אדלה: אנחנו מקבלים מהרזרבות.

משה גפני: אנחנו גם מהרזרבות לא מקבלים אבל שלא תהיה לך אי הבנה, אנחנו באותה צרה.

משה גפני: פניות מספר 569 ו-570 -

אורי גבע: משרד התעשייה מעביר את חלקו בהתאם להחלטת הממשלה על העצמת תשתיות רשת לאומית.

משה גפני: אנחנו מצביעים.

משה גפני: ה צ ב ע ה פניות מספר 569 ו-570 – אושרו פה אחד פניות מספר 571 עד 575 -

צחי דוד: זאת פנייה קצת ארוכה וברשותך אני אסביר אותה.

צחי דוד: הפנייה היא פניית סוף שנה של משרד התרבות והספורט.

צחי דוד: היו כאן כמה נושאים לסיום.

צחי דוד: תקצוב של שבעה מיליון שקלים לתקנת מוסדות במצוקה בהתאם לסיכום בין המשרדים.

צחי דוד: יש מספר מוסדות תרבות שנמצאים במצוקה תקציבית, נכנסים לתוכניות הבראה והיה צורך לתקצב את הנושא.

צחי דוד: העברה של שני מיליון שקלים ממשרד ראש הממשלה לפרס הציונות בהתאם לסיכום בין המשרדים.

צחי דוד: סך של מיליון שקלים לשימור רצף פעולות למוסדות ציבור השוהים מחוץ לבניין.

משה גפני: מה זאת אומרת?

צחי דוד: יש מוסדות ציבור כמו למשל הבימה שנמצאים בשיפוצים ולכן הם נמצאים מחוץ לבניין הרגיל שלהם.

צחי דוד: יש תקנה מיוחדת שנועדה לסייע להם.

צחי דוד: היא לא תוקצבה השנה.

צחי דוד: מיליון וחצי שקלים תוספת למענק ירושלים לתרבות.

משה גפני: מה זה?

צחי דוד: מוסדות תרבות בירושלים.

משה גפני: מה למשל, איזה מוסד תרבות?

צחי דוד: נניח "החאן".

צחי דוד: מוסדות שנהנים מתוספת ייחודית לירושלים.

צחי דוד: תוספת של 4.3 מיליון שקלים לתקצוב חוק אזרחים ותיקים.

צחי דוד: חוק אזרחים ותיקים קובע שיש לתת הנחה של חמישים אחוזים לאזרחים ותיקים בכניסה למוסדות תרבות.

משה גפני: בסדר.

משה גפני: הלאה.

צחי דוד: יש מודל מימוני וצריך להשלים שם.

צחי דוד: תקצוב של 1.6 מיליון שקלים ליוזמות בספורט.

משה גפני: לא, קודם תחום הקולנוע.

צחי דוד: סליחה, טעות שלי.

צחי דוד: דילגתי.

צחי דוד: שני מיליון שקלים לתחום הקולנוע.

צחי דוד: תחום הקולנוע ממומן באמצעות הרשאה להתחייב כי הביצוע שם איטי.

צחי דוד: השנה היו ביצועים יותר גבוהים.

משה גפני: למי זה מיועד?

צחי דוד: לקולנוע.

צחי דוד: יש מה שנקרא הקרן לעידוד קולנוע ישראלי.

משה גפני: מי בסוף מקבל את הכסף?

צחי דוד: קולנוענים, יוצרים.

צחי דוד: אני לא יכול להצביע על גופים.

משה גפני: לפי מה הם מקבלים?

צחי דוד: יש קולות קוראים, לפי קריטריונים שונים של איכות.

משה גפני: בסדר.

משה גפני: יש קריטריונים.

צחי דוד: בוודאי.

צחי דוד: כל משרד התרבות פועל לפי קריטריונים בוועדות תמיכה.

צחי דוד: 1.6 מיליון שקלים לתקצוב יוזמות בספורט.

צחי דוד: זאת תקנה שמיועדת לענפים לא אולימפיים.

משה גפני: לאן מגיע הכסף בסוף?

צחי דוד: איגודי ספורט לא אולימפיים.

משה גפני: יש קריטריונים?

צחי דוד: כל משרד התרבות עובד לפי קריטריונים.

משה גפני: בסדר.

צחי דוד: לפי 3(א).

צחי דוד: 3.9 מיליון שקלים, סיכום בין משרד הנגב והגליל לבין משרד התרבות, תוספת להקמת מתקני ספורט.

משה גפני: איפה?

צחי דוד: עובד לפי קריטריונים.

צחי דוד: ההקצאה היא לרשויות מקומיות.

צחי דוד: שני מיליון שקלים לתקציב הספורט המוטורי, סיכום בין המשרדים.

צחי דוד: הייתי צריך לציין כאן שגם זה בהתאם לחוק הספורט המוטורי.

צחי דוד: סכום של 350 אלף שקלים בהתאם להחלטת ממשלה 3390, תחרות זמר עברי עולמי.

משה גפני: מי מקבל את הכסף?

צחי דוד: זה פרויקט שתוקצב בהתאם להחלטת ממשלה.

משה גפני: החלטת ממשלה לא מעניינת אותי.

משה גפני: מי בסוף מקבל את הכסף?

גאלב מג'אדלה: זה למתקנים.

משה גפני: לא, זמר עברי.

משה גפני: לגבי המתקנים הבנתי.

משה גפני: מי בסוף מקבל את הכסף?

צחי דוד: הקצאה לגוף שארגן תחרות זמר עברי.

משה גפני: לפי קריטריונים.

צחי דוד: כמובן.

משה גפני: מה זה ביצוע שינויים פנימיים.

צחי דוד: שינויים פנימיים של המשרד בהתאם להיקפי הביצוע.

משה גפני: אני לא הולך לאשר את זה עכשיו ואני אגיד לך מדוע.

משה גפני: אני רוצה בכתב עד הישיבה הבאה – או אולי תעשה זאת קודם.

משה גפני: אני חושב שהדברים הם חשובים אבל אני רוצה לדעת בקצה שאלה שמקבלים את הכסף והכל לפי קריטריונים, נכון?

צחי דוד: נכון.

משה גפני: אני רוצה לדעת בכתב איך אגף החשב הכללי במשרד האוצר מפקח על זה שהכסף באמת מגיע ליעדו על פי הקריטריונים.

משה גפני: זאת אומרת, איך נותנים למוסדות תרבות.

צחי דוד: אפשר אפילו עכשיו, אם אתה רוצה.

משה גפני: לא, אני רוצה בכתב.

משה גפני: אני רוצה לדעת האם בודקים לפי תעודות זהות.

צחי דוד: זה נגיש לציבור.

צחי דוד: זה נמצא בפורטל.

משה גפני: אני לא מכיר ולא יודע.

משה גפני: לא למדתי את הליבה ואני לא יודע איך מסתכלים בפורטל.

משה גפני: אני יודע לקרוא בלי נקודות וזה מספיק לי.

משה גפני: אני רוצה בכתב.

משה גפני: מעמידים את אלה שעושים את התרבות, בודקים תעודות זהות שלהם, יש ביקורת שטח.

משה גפני: אני רוצה לדעת בכתב.

משה גפני: אני רוצה לדעת על כל הסעיפים איך בסופו של דבר הכסף מגיע.

משה גפני: הקריטריונים הם בסדר ואני סומך על מה שאתם אומרים.

משה גפני: בקצה, זה שמקבל את הכסף, אני רוצה לדעת איך מפקחים עליו.

משה גפני: אולי הוא משקר?

משה גפני: אני רוצה לקבל תשובה בכתב.

משה גפני: פניות מספר 577 ו-578 –

אורי גבע: הפנייה זו היא לתקצב את משרד החוץ ב-750 אלף שקלים בהתאם להחלטת הממשלה להשתתפות ישראל בתערוכת אקספו.

משה גפני: חשוב מאוד.

משה גפני: אנחנו מצביעים.

משה גפני: ה צ ב ע ה פניות מספר 577 ו-578 – אושרה פה אחד פנייה מספר 579 -

איתמר שושנה: פנייה מספר 579 ו-580 הם באותו תחום.

איתמר שושנה: אלה שתי פניות טכניות.

משה גפני: פניות מספר 579 ו-580 –

איתמר שושנה: פנייה מספר 579 היא הסטת עודפים.

איתמר שושנה: בעת העברת העודפים חלה טעות והעודפים שהיו צריכים להגיע לתקנת תהיל"ה עברו לתקנת תהיל"ה לא נכון.

משה גפני: הסבירו מה זה תהיל"ה.

משה גפני: מה זה תהיל"ה?

איתמר שושנה: פרויקט ממשל זמין.

איתמר שושנה: תהיל"ה הוא ה-ISP של הממשלה.

משה גפני: זה של אגף החשב הכללי.

איתמר שושנה: בין היתר.

משה גפני: מהי הפנייה השנייה?

איתמר שושנה: מעט יותר מורכבת.

איתמר שושנה: גם כאן מדובר בסוגיית עודפים של משרדי הממשלה, כל משרדי הממשלה, בגין פעילויות מול מינהל הרכב ומינהל הדיור שלא הועברו למשרדים אלא הועברו למינהל הרכב והדיור.

איתמר שושנה: טכנית התשלומים לא ניתנים לסליקה כי התקציב נשלח למקום לא נכון.

איתמר שושנה: מטרת הפנייה הזאת היא לרכז את התקציב הזה בתקנה אחת כדי שהסליקה תהיה מרכזית.

איתמר שושנה: זאת אומרת, החשב הכללי יעביר מימון למשרדים בגין החיובים שכבר קיבל.

איתמר שושנה: אלה שינויים טכניים וכתוצאה משינוי שיטת העודפים וזאת פעילות שמבצע החשב הכללי.

משה גפני: האמת היא שאת שתי הפניות האלה אני מביא בגללך, כי אני לא הייתי צריך לאשר שום דבר של החשב הכללי.

משה גפני: ה צ ב ע ה פניות מספר 579 ו-580 – אושרו פה אחד הפניות אושרו.

משה גפני: אני מגיש עליהן רביזיה.

משה גפני: פשוט לא רציתי שתבוא לחינם.

משה גפני: פניות מספר 581 עד 586 – אם אין רפרנט, אני לא יכול לעשות כלום.

משה גפני: נשאיר את זה לישיבה הבאה.

משה גפני: פנייה מספר 587 – עתודות קרקע.

משה גפני: יישובי המיעוטים.

צחי דוד: אני אסביר.

צחי דוד: הפנייה הזו נועדה לתקצוב מספר נושאים.

צחי דוד: תקצוב 10 מיליון שקלים לתחום התכנון.

צחי דוד: התכנון הוא חלק מעבודות הפיתוח.

צחי דוד: זה שלב מקדים יותר.

צחי דוד: אתה מתכנן ומקבל את הכסף בחזרה.

צחי דוד: תקצוב עשרה מיליון שקלים בהרשאה להתחייב לפיתוח תשתיות ביישובי מיעוטים בהתאם להחלטת ממשלה 3211 לפיתוח יישובי המגזר הבדואי בצפון.

צחי דוד: תקצוב שישה מיליון שקלים בהרשאה להתחייב לבניית מוסדות ציבור בבנייה הכפרית בהתאם לסיכום בין המשרדים.

משה גפני: מה זה מוסדות ציבור?

צחי דוד: בתקן מוסדות ציבור יש חמישה מוסדות ציבור – בתי כנסת, מקוואות, מעונות יום.

גאלב מג'אדלה: אצל הערבים?

צחי דוד: ספציפית בנייה כפרית, זה יכול להיות.

צחי דוד: זאת לא תקנה צבועה.

גאלב מג'אדלה: לפני כן אמרת מיעוטים.

משה גפני: לפני זה, זה מיועד למיעוטים.

גאלב מג'אדלה: יש מקווה ובית כנסת?

משה גפני: לא.

משה גפני: זה הסעיף הבא.

משה גפני: אני שאלתי אותו כי יש כאן כמה סעיפים.

צחי דוד: עברתי סעיף.

משה גפני: אין לך מה לדאוג, לא נותנים לבתי כנסת.

משה גפני: זאת ממשלת הליכוד.

צחי דוד: עשרה מיליון שקלים לפיתוח תשתיות ביישובי מיעוטים ולאו דווקא מוסדות ציבור.

צחי דוד: מוסדות ציבור יש בתקן שישה, אם אני לא טועה.

צחי דוד: בתי כנסת, מקוואות, מעונות יום, מגרשי ספורט ומתנ"סים.

צחי דוד: שני מיליון שקלים תוספת לפרויקט מיקוד מאמץ.

משה גפני: אנחנו מצביעים.

משה גפני: ה צ ב ע ה פנייה מספר 587 – אושרה פה אחד פנייה מספר 588 -

מעיין נשר: הפנייה נועדה בעיקרה לשינויים פנימיים בתקציב התמיכות של משרד החקלאות, ביניהם כ-12 מיליון שקלים למימון השתתפות המדינה בפרמיית פיתוח נזקי טבע וחקלאות וכ-16 מיליון שקלים למימון פיצויים בגין השמדות בעלי חיים.

גאלב מג'אדלה: איפה?

מעיין נשר: נזקי הטבע, זה בטוח וזה בכל הארץ.

מעיין נשר: עיקר הנזקים להשמדת בעלי חיים, זה בשל עופות שחולים בניו-קסל וזה גם בפריסה ארצית, בעיקר בצפון.

גאלב מג'אדלה: לולים?

מעיין נשר: כן.

משה גפני: אנחנו מצביעים.

משה גפני: ה צ ב ע ה פנייה מספר 588 – אושרה פה אחד פנייה מספר 589 – השמדת עופות חולים.

מעיין נשר: מימון של תקנת התפעול.

מעיין נשר: המערך של השמדת העופות בתקציב הפעולות של המשרד.

מעיין נשר: מתוקצב בשבעה מיליון שקלים בהוצאה מותנית בהכנסה ובשלושה מיליון ו-650 אלף שקלים במזומן.

מעיין נשר: עוד כשני מיליון שקלים לפעולות מקצועיות במטה, מימון השתתפות בתערוכת אגריטק.

משה גפני: אנחנו מצביעים.

משה גפני: ה צ ב ע ה פנייה מספר 589 – אושרה פה אחד פנייה מספר 590 – אנחנו מדלגים.

משה גפני: הפנייה הגיעה היום.

משה גפני: פנייה מספר 591 – אתה הרפרנט של משרד החינוך?

אורי שמרת: כבר שנה.

אורי שמרת: שירה עזבה לפני חצי שנה.

משה גפני: עבדת יחד אתה.

אורי שמרת: נכון.

אורי שמרת: הפנייה נועדה להעברת 7 ורבע מיליון שקלים למטרות הבאות:

אורי שמרת: העברת חמישה מיליון שקלים במזומן בהרשאה להתחייב עבור הרחבת פרויקט טכנאים והנדסאים, העברת 2 ורבע מיליון במזומן עבור הקמת דרכי גישה למוסדות חינוך במועצה האזורית אבו בסמה, בהתאם להחלטת ממשלה 724 מיום 30 באוגוסט 2009 ושינויים פנימיים בהתאם לביצוע הוצאת המזומנים בפועל.

משה גפני: אנחנו מצביעים.

משה גפני: ה צ ב ע ה פנייה מספר 591 – אושרה פה אחד פניות מספר 608 עד 612 -

אורי שמרת: הפנייה נועדה לביצוע השינויים הבאים: העברת 9,960 אלפי שקלים מתקציב המשרד להגנת הסביבה לתקציב משרד החינוך לטובת משרד החינוך לטובת תקצוב תוכניות להכשרת מורים ומדריכי נוער והכנת תוכניות לימודיות בנושא סביבה וקיימות.

משה גפני: לאן הולך הכסף?

אורי שמרת: הכסף הולך לתוכניות שבתי ספר מבצעים.

משה גפני: איזה בתי ספר?

אורי שמרת: בהתאם לקריטריונים.

אורי שמרת: יש קריטריונים.

גאלב מג'אדלה: לאיזה מגזר?

אורי שמרת: אני מניח שזה לא הולך ספציפית למגזר ספציפי.

משה גפני: אלא לאן?

גאלב מג'אדלה: אין קריטריון אחיד לכולם.

משה גפני: זה הולך לערבים?

אורי שמרת: בעיקר מדובר בהכשרות של מורים בנושא קיימות.

אורי שמרת: זה הולך לסמינרים של המורים ובסופו של דבר, לאחר שהמורים מוכשרים בנושא, הם יכולים להעביר גם את החומר בכיתה.

משה גפני: אלה בתי ספר מוכרים?

אורי שמרת: הסמינרים הם סמינרים למורים רגילים.

אורי שמרת: סמינרים למורים.

משה גפני: אם למשל יש סמינר ערבי שמכשיר לנושא קיימות, גם הוא יכול לקבל?

אורי שמרת: לא סמינר ספציפי שמכשיר לקיימות.

גאלב מג'אדלה: זה חייב להיות.

גאלב מג'אדלה: מה זה כללי?

גאלב מג'אדלה: יש חרדים, יש ערבים, יש גליל, יש נגב, יש קריטריונים שונים.

גאלב מג'אדלה: יש מרכז הארץ.

משה גפני: אני שאלתי במקום חבר הכנסת מג'אדלה, אבל הוא שאל עכשיו בפירוט.

אלעד עמיחי: אני ארחיב.

אלעד עמיחי: אני סמנכ"ל הגנת הסביבה.

אורי שמרת: הכסף עובר מהגנת הסביבה למשרד החינוך.

אלעד עמיחי: הכסף עובר מהמשרד להגנת הסביבה למשרד החינוך לטובת הכשרות.

גאלב מג'אדלה: השר להגנת הסביבה כל הזמן אומר שחסר לו תקציב.

גאלב מג'אדלה: אתם מוותרים על תקציב לטובת מישהו אחר?

אלעד עמיחי: אנחנו לא מוותרים.

אלעד עמיחי: אנחנו עושים שיתוף פעולה כדי להגיע לאוכלוסייה גדולה יותר של מורים, וכך אנחנו יכולים, על ידי זה שאנחנו מכשירים את המורים, להגיע ליותר תלמידים.

אלעד עמיחי: במקום ללכת לכיתות, אנחנו מכשירים את המורים.

גאלב מג'אדלה: יפה מאוד.

גאלב מג'אדלה: אנחנו בעד.

גאלב מג'אדלה: עכשיו השאלה היא מי מקבל.

אלעד עמיחי: כולם.

אלעד עמיחי: לכל הסמינרים למורים.

משה גפני: גם ערבים.

אלעד עמיחי: גם ערבים.

גאלב מג'אדלה: גם תל חי?

אלעד עמיחי: לא למכללות האקדמאיות.

אלעד עמיחי: היכן שמכשירים את המורים, היכן שיש סמינרים למורים.

גאלב מג'אדלה: סמינר הקיבוצים למשל.

אלעד עמיחי: כן.

גאלב מג'אדלה: אורנים.

אלעד עמיחי: כן.

אלעד עמיחי: אני לא זוכר את כל שמות הסמינרים, אבל התוכנית היא לכל המורים.

משה גפני: מה עם סמינר בית יעקב?

אלעד עמיחי: אני לא יכול להגיד לך אם לסמינר בית יעקב.

משה גפני: גם הוא מכשיר להוראה.

גאלב מג'אדלה: וושינגטון למשל?

גאלב מג'אדלה: קריית גת.

משה גפני: לא, אל תבלבל אותו.

משה גפני: קודם סמינר בית יעקב.

אלעד עמיחי: אני לא זוכר להגיד לך על בית יעקב.

משה גפני: אנחנו נאשר את זה כי אני חושב שזה ראוי.

משה גפני: תגיד לנו האם זה הולך לכל הסמינרים.

משה גפני: מה ששאל חבר הכנסת מג'אדלה, האם זה הולך לכל הסמינרים המתוקצבים על ידי משרד החינוך, אם הם מחנכים.

משה גפני: אין צורך ברשימה.

משה גפני: אנחנו שאלנו על העיקרון.

משה גפני: אנחנו בעד זה ואנחנו נאשר את זה בעזרת השם.

משה גפני: הכול בסדר.

משה גפני: אנחנו רוצים לדעת אם יש מגמה נניח בבית ספר שמחנך מורים, שהוא במגזר הערבי, האם גם הוא יכול להשתתף בזה.

גאלב מג'אדלה: יש את מכללת אל קאסם שהיא בין הטובות בארץ, בקו אווירי מהבית שלי חמישים מטרים.

גאלב מג'אדלה: זה בסדר?

אלעד עמיחי: נבדוק.

גאלב מג'אדלה: יפה.

גאלב מג'אדלה: זה מה שרציתי לדעת.

גאלב מג'אדלה: אחרי כן אני יוצא משם והולך לגבעת חביבה, סמינר להכשרת מורים ואומר שיש כאן פנייה.

גאלב מג'אדלה: היו"ר משה גפני: גבעת חביבה מקבל.

גאלב מג'אדלה: אין לך מה לדאוג.

אורי שמרת: אני אעביר מייל לוועדה.

משה גפני: בסדר.

משה גפני: זה חשוב.

משה גפני: אני מניח שהתשובה תהיה חיובית מכיוון שכל הסמינרים האלה מתוקצבים על ידי משרד החינוך.

משה גפני: אם יש את המגמה הזאת, להערכתי מתקצבים אותם, אבל ליתר ביטחון, תבדקו ותגידו לנו.

אורי שמרת: בשמחה.

אורי שמרת: אין שום בעיה.

משה גפני: אנחנו מצביעים.

משה גפני: ה צ ב ע ה פניות מספר 608 עד 612 - אושרו פה אחד הודעה מספר 01826 – המשרד להגנת הסביבה

מיכל שינוול: הפנייה היא להעברת עודפים לא מחויבים בעיקר מהקרן לשמירת הניקיון של המשרד, בעיקר כספים שהתקבלו בשנים קודמות של היטל ההטמנה שטרם מומשו ואנחנו מבקשים אותם השנה.

משה גפני: אנחנו מצביעים.

משה גפני: ה צ ב ע ה הודעה מספר 01826 – אושרה פה אחד אם אפשר לבקש, יש לנו עוד שלוש פניות יחסית דחופות.

משה גפני: שהגיעו היום?

מיכל שינוול: הגיעו אתמול.

משה גפני: לא, הם הגיעו היום.

משה גפני: אני לא יכול לדון בהן.

משה גפני: גם אין כאן הרבה חברי כנסת.

משה גפני: כולם אמרו לי לדחות את הישיבה, אבל לא רציתי לדחות כי גם בשבוע שעבר לא קיימתי ישיבה.

משה גפני: אני לא יכול.

משה גפני: יש כאן רבים מחברי הכנסת שלא נמצאים.

משה גפני: אנחנו הרי לא נמצאים עכשיו בשעת חירום, כך שהאוצר יתכבד ויביא את הפניות בזמן.

משה גפני: אין לי טענות, אבל אני גם רוצה את ההבנה שלך בעניין הזה.

משה גפני: אני לוקח על עצמי יותר מדיי.

משה גפני: חברת הכנסת זהבה גלאון ביקשה להיות בישיבה אבל היא אמרה שהיא לא יכולה.

משה גפני: אמרתי שאנחנו נעשה את זה קצת יותר מצומצם.

משה גפני: מה שעושים שם באוצר, שיעשו את זה בזמן.

משה גפני: יש שם כמה דברים שהיה עדיף שלא יעשו בכלל, שיעסקו בהעברות.

משה גפני: הודעה מספר 04091 – משרד ראש הממשלה

אורי גבע: העברת כספים לא מחויבים.

אורי גבע: כל הכספים האלו הם בעצם בגין עודפים מחויבים שלא נרשמו לא במשרד ולא בתקציבי הדיור והרכב כפי שהעברנו קודם בפנייה של 05.

אורי גבע: בעצם לא הועברו לאף משרד ועכשיו הם מועברים למשרד ראש הממשלה.

אורי גבע: כאמור, כל התקנות כאן שמעורבות בפנייה הן להשתתפות ברכב ולהשתתפות בשכר דירה.

משה גפני: מה אתם נותנים לשר לשעבר אבישי ברוורמן?

אורי גבע: אבישי ברוורמן מקבל 26 אלף שקלים לאחזקת רכב.

משה גפני: 49.

אורי גבע: מתוך זה 26 אלף שקלים לאחזקת רכב ולשכר דירה.

משה גפני: אבל הוא כבר לא שר.

אורי גבע: כן, אבל יש התחייבויות.

אורי גבע: זה בגין שנה שעברה.

משה גפני: בסדר.

משה גפני: אנחנו מצביעים.

משה גפני: ה צ ב ע ה הודעה מספר 04091 – אושרה פה אחד הודעה מספר 04090 -

אורי גבע: זה בדיוק אותו הדבר אלא בלשכה המרכזית לסטטיסטיקה.

משה גפני: אנחנו מצביעים.

משה גפני: ה צ ב ע ה הודעה מספר 04090 – אושרה פה אחד תודה רבה.

משה גפני: הישיבה נעולה.